Frá meiri hluta efnahags - og viðskiptanefndar ( ÓBK , BHar , BN , ÓGunn , JFF , ÓÍ ) . 1 . Fyrirsögn í 1. gr. orðist svo : Ófrávíkjanleg ákvæði . 2 . Fyrirsögn í 2. gr. orðist svo : Lagaskil . 3 . Á eftir 2. gr. komi ný grein er orðist svo : Á undan 1. málsl. 1. mgr. 12. gr. laganna koma tveir nýir málsliðir , svohljóðandi : Lánssamningar skulu gerðir skriflega og skulu undirritaðir af neytanda . Sé lánssamningur gerður í fjarsölu skal hann undirritaður af neytanda með fullgildri rafrænni undirskrift . 4 . Við 3. gr. , er verði 4. gr. , bætist nýr liður , svohljóðandi : Í stað tölunnar „ 50 “ kemur : 35. 5 . Í stað orðanna „ skv. 1. mgr. “ í 2. efnismgr. 4. gr. , er verði 5. gr. , komi : skv. 3. mgr. 6 . Á eftir 4. gr. , er verði 5. gr. , komi tvær nýjar greinar , er orðist svo : a . ( 6. gr. ) Á eftir 29. gr. laganna koma tvær nýjar greinar , 29. gr. a og 29. gr. b , sem orðast svo ásamt fyrirsögnum : a . ( 29. gr. a . ) Lánveitendur og lánamiðlarar samkvæmt lögum þessum , sem ekki eru jafnframt fjármálafyrirtæki samkvæmt skilgreiningu laga um fjármálafyrirtæki , eru skráningarskyldir hjá Neytendastofu . Neytendastofa setur nánari reglur um framkvæmd og skilyrði skráningar . Neytendastofa skal upplýsa Fjármálaeftirlitið um aðila sem hlotið hafa skráningu hjá Neytendastofu skv. 1. mgr. b . ( 29. gr. b . ) Neita skal um skráningu skv. 29. gr. a ef stjórnarmenn eða framkvæmdastjóri skráningarskylds aðila hafa ekki forræði á búi sínu eða hafa á síðustu þremur árum hlotið dóm fyrir refsiverðan verknað samkvæmt almennum hegningarlögum , lögum um hlutafélög , einkahlutafélög , bókhald , ársreikninga , gjaldþrotaskipti o.fl. , ákvæðum laga um staðgreiðslu opinberra gjalda eða , eftir því sem við á , þeim sérlögum sem gilda um viðkomandi aðila . Þá skal neita um skráningu ef skráningarskyldur aðili uppfyllir ekki kröfur þessara laga . Fella skal skráðan aðila af skrá skv. 29. gr. a ef svo háttar um viðkomandi aðila , stjórnarmenn eða framkvæmdastjóra sem um getur í 1. mgr. b . ( 7. gr. ) Á eftir 2. mgr. 30. gr. laganna kemur ný málsgrein , svohljóðandi : Neytendastofa getur lagt stjórnvaldssektir á skráningarskyldan aðila skv. 29. gr. a sem stundar starfsemi samkvæmt lögum þessum án skráningar . 7 . Á undan 1. gr. komi nýtt kaflaheiti sem orðist svo : Breyting á lögum um neytendalán , nr. 33 / 2013 , með síðari breytingum . 8 . Á undan 5. gr. , er verði 10. gr. , komi nýr kafli , Breyting á lögum um aðgerðir gegn peningaþvætti og fjármögnun hryðjuverka , nr. 140 / 2018 , með síðari breytingum , með tveimur greinum er orðist svo : a . ( 8. gr. ) Við a-lið 1. mgr. 2. gr. laganna bætist : og lánveitendur og lánamiðlarar samkvæmt lögum um neytendalán . b . ( 9. gr. ) Á eftir orðunum „ laga um fjármálafyrirtæki “ í 2. mgr. 35. gr. laganna kemur : og lánveitendur og lánamiðlarar samkvæmt lögum um neytendalán . 9 . Við 5. gr. , er verði 10. gr. , bætist ný málsgrein , svohljóðandi : Þrátt fyrir 1. mgr. öðlast 3. gr. og 6. – 9. gr. gildi 1. mars 2020 . 10 . Fyrirsögn frumvarpsins verði : Frumvarp til laga um breytingu á lögum um neytendalán og lögum um aðgerðir gegn peningaþvætti og fjármögnun hryðjuverka .